અમિતાભનું માનવું છે કે માતા-પિતા ક્યાંય નથી જતાં... તેઓ અહીં જ રહે છે આપણી સાથે, આપણી પાસે. ક્યારેક તેઓ સંસ્કારો તરીકે અને ક્યારેક આદતો તરીકે કાયમ આપણી પાસે જીવે છે. એટલે જ તો પોતાના પિતાએ રચેલી અનુપમ કૃતિઓ પછી તે મધુશાળા હોય કે મધુકળશ હોય કે પછી મધુબાળા હોય, અમિતાભને કંઠસ્થ છે, પરંતુ એક પિતાની હેસિયતે નહીં, પણ એક કળાપ્રેમી તરીકે અમિતાભને લાગે છે કે તેમના પિતા દ્વારા રચાયેલી અનુપમ કૃતિઓને સંરક્ષણની જરૂર છે અને તેના માટે એક સંસ્થા હોવી જોઇએ. તેથી જ અમિતાભ બચ્ચન અને તેમના પત્ની જયા બચ્ચન એક સંસ્થા સ્થાપવાનું વિચારી રહ્યાં છે કે જ્યાં હરિવંશ રાય બચ્ચનની કવિતાઓ ઉપર શોધ થઈ શકે.